ഇറ്റലിയില് ലാസിയോക്ക് വലിയ പരാജയം സീരി എയില് ലാസിയോക്ക് അപ്രതീക്ഷിത പരാജയം. ഇന്ന് ബൊളോനയെ നേരിട്ട സാരിയുടെ ടീം എതിരില്ലാത്ത മൂന്നു ഗോളുകള്ക്കാണ് പരാജയപ്പെട്ടത്. പന്ത് കൈവശം വെച്ചതല്ലാതെ കൂടുതല് അവസരങ്ങള് സൃഷ്ടിക്കാന് കഴിയാത്തതാണ് ലാസിയോക്ക് പ്രശ്നമായത്. ഇന്ന് ആദ്യ 17 മിനുട്ടില് തന്നെ ബൊളോന രണ്ടു ഗോളുകള്ക്ക് മുന്നില് എത്തി. 14ആം മിനുട്ടില് ബാരോ ആണ് ഹോം ടീമിന് ലീഡ് നല്കിയത്. പിന്നാലെ മൂന്ന് മിനുട്ടുകള്ക്ക് അപ്പുറം തീറ്റെ ലീഡ് ഇരട്ടിയാക്കി. ബാരോ ആണ് അസിസ്റ്റ് നല്കിയത്. രണ്ടാം പകുതിയില് 68ആം മിനുട്ടില് ഹെക്കിയിലൂടെ ബൊളോന മൂന്നാം ഗോളും നേടി. ഇതിനു പിന്നാലെ 76ആം മിനുട്ടില് അസെര്ബി ചുവപ്പ് കാര്ഡ് കണ്ടത് ലാസിയോയെ പത്തു പേരാക്കി ചുരുക്കി. ഈ പരാജയത്തോടെ 11 പോയിന്റുമായി ലാസിയോ ആറാമത് നില്ക്കുകയാണ്. ബൊളൊനക്കും 11 പോയിന്റ് ഉണ്ട്.